Vi har nydt vores 4 dage hos Lorenzo og Paola i Ostia Antica. Værelset var helt perfekt med udgang til en meget stor og dejlig balkon/terrasse med en helt fantastisk udsigt ud over landskabet. Vi havde vores eget badeværelse med vaskemaskine. Vi følte os så velkommen hos vores utrolig venlige og hjælpsomme værter. Paola serverede morgenmad på balkonen. Vi købte ind i det lokale supermarked og lavede mad i køkkenet flere aftener. Perfekt Wifi. Meget hyggeligt lokalområde med flere gode restauranter/caféer. Fra Ostia Antica Station, som er i gåafstand, kan man både komme til Rom på ca. 20 min. og til Ostia Centro (strand) på ca. 10 min. Lejligheden ligger ca. 10 min. fra den antikke by "Ostia Antica", som er meget besøgt. Vi har hygget os med Paolas lille hund. Vi kan virkelig anbefale stedet og værterne. Det var som at tage afsked med en kær ven, da vi tog afsted. Og vi kommer bestemt tilbage. Vibeke og Frank fra Næstved, Danmark. 26.10.2014